Ieva Tāre

Ieva Tāre (dzimusi  Rīgā) ir bijusī latviešu basketboliste, spēlējusi vieglās uzbrucējas pozīcijā, bijusi Latvijas sieviešu basketbola izlases dalībniece.

Kopā ar PSRS U-16 izlasi izcīnījusi pirmo vietu 1991. gada Eiropas U-16 čempionātā. Latvijas izlasē spēlējusi no  līdz . Tās sastāvā ir izcīnījusi 9. vietu 1999. gada Eiropas čempionātā Polijā, 6. vietu 2005. gada Eiropas čempionātā Turcijā, 4. vietu 2007. gada Eiropas čempionātā Itālijā, 7. vietu 2009. gada Eiropas čempionātā Latvijā un dalītu 9.—12. vietu 2008. gada Pekinas olimpiskajās spēlēs. I. Tārei pieder rezultativitātes rekords Latvijas izlasē vienā spēlē iemesto punktu ziņā — 1994. gadā viņa pārbaudes spēlē spējusi gūt 36 punktus.

2008. gada Latvijas gada balvas sportā ieguvēja nominācijā "Par cīņas gribu".

 Biogrāfija 
Izglītību ieguvusi Jūrmalas Pumpuru vidusskolā (1981—1992), LU Pedagoģijas un psiholoģijas fakultātē (1999—2004) un LU izglītības zinātņu maģistrantūrā.

I. Tāre ir precējusies ar bijušo Latvijas regbija komandas dalībnieku Juri Mucenieku. Laikposmā no 2005. gada decembra līdz 2007. gada martam nespēlēja, jo ģimenē nāca pasaulē dēls. Šajā laikposmā I. Tāre bija LBS Jaunatnes līgas direktore. Dēls Emīls Mucenieks arī kļuvis par basketbolistu.

 Karjera 
Ievas Tāres pirmais treneris bija Ainars Zvirgzdiņš.Atzinība nemierīgākajā gadā , sporto.lv Jūrmalas sporta skolas komandā viņa spēlēja kopā ar Ilzi Ieviņu, Ilzi Auziņu un citām Latvijas izlases dalībniecēm. Uz SK Cēsis I. Tāre pārgāja pēc 2008. gada Pekinas olimpiskajām spēlēm. Pirms tam viņa spēlēja daudzkārtējā Latvijas čempionvienībā Rīgas TTT.

20. gadsimta 90. gados I. Tāre bija viena no pirmajām latviešu basketbolistēm, kas aizbrauca spēlēt uz ārzemēm, Skandināviju.

Ieva Tāre ir spēlējusi visos pirmajos četros Eiropas čempionātos (1999, 2005, 2007, 2009), kuros ir startējusi Latvijas izlase, kā arī 2008. gada Pekinas olimpiskajās spēlēs. Viņa ir arī spēlējusi PSRS sastāvā Eiropas U-16 čempionātā un uzvarējusi 1991. gadā, kad čempionāts notika Portugālē.

2008. gada Pekinas olimpisko spēļu kvalifikācijas turnīra pēdējā spēlē pret Angolu I. Tāre spēles epizodē izmežģīja elkoņa locītavu. Pateicoties ātrai atlabšanai, viņa varēja spēlēt Pekinas olimpiskajās spēlēs.

Pēc dēla piedzimšanas atgriezās sportā, noraidīja SK Cēsis piedāvājumu un turpināja spelēt TTT Rīga. Vēlāk komandu mainīja un kopā ar klubu SK Cēsis 2008.—2009. gada sezonā cīnījās Latvijas Sieviešu basketbola līgā, kur izcīnīja zelta medaļas, finālā uzvarot Rīgas TTT, Baltijas Sieviešu basketbola līgā, kur nokļuva līdz Final Four turnīram Cēsīs (izcīnīta 2. vieta), vēl tika startēts FIBA Eiropas kausā, kur tika līdz sešpadsmitdaļfinālam.

2009.—2010. gada sezonā kopā ar klubu SK Cēsis cīnījās Latvijas Sieviešu basketbola līgā un Lietuvas Sieviešu basketbola līgā. Sakarā ar kluba ierobežotajām finansiālajām iespējām nestartēja nevienā no Eiropas klubu turnīriem.  Ieva Tāre, solidarizējoties ar SK Cēsis bijušo galveno treneri A. Zvirgzdiņu, paziņoja par karjeras beigšanu.Tāre noslēdz spēlētājas karjeru

 Saniegumi 
 2009: 7. vieta 2009. gada Eiropas čempionātā kopā ar Latvijas sieviešu izlasi Latvijā.
 2009: Latvijas čempione un Baltijas vicečempione SK Cēsis sastāvā.
 2009: piedalīšanās Eiropas kausa izcīņā ar klubu SK Cēsis.
 2008: 9. vieta Pekinas Olimpiskajās Spēlēs kopā ar Latvijas sieviešu izlasi Pekinā, Ķīnā.
 2008: 4. vieta FIBA otrajā "Dimanta bumbas" turnīrā Hainiņā, Ķīnā.
 2008: Uzvara Pekinas Olimpisko spēļu kvalifikācijas turnīrā Madridē, Spānijā.
 2007: Latvijas čempione Rīgas TTT sastāvā.
 2008: piedalīšanās Eirolīgā ar klubu Rīgas TTT.
 2007: 4. vieta 2007. gada Eiropas čempionātā kopā ar Latvijas sieviešu izlasi Itālijā.
 2005: 6. vieta 2005. gada Eiropas čempionātā kopā ar Latvijas sieviešu izlasi Turcijā.
 2002: piedalīšanās Ronketi kausā ar klubu Rīgas TTT.
 2001—2005: Latvijas čempione Rīgas TTT sastāvā.
 1999: 9. vieta 1999. gada Eiropas čempionātā kopā ar Latvijas sieviešu izlasi Polijā.

 Atsauces 

 Ārējās saites 

 Basketinfo.eclub.lv profils

Kategorija:1974. gadā dzimušie
Kategorija:Rīgā dzimušie
Kategorija:Latvijas Universitātes absolventi
Kategorija:Latvijas basketbolisti
Kategorija:Vieglie uzbrucēji
Kategorija:2008. gada vasaras olimpisko spēļu dalībnieki
Kategorija:Rīgas TTT spēlētājas